भारत के टॉप 7 पॉपुलर न्यूज़ चैनल

इतनी बड़ी दुनिया में हर पल कुछ न कुछ घटित होता रहता है। कुछ घटनाएं ऐसी होती है जिनका हम तक पहुंचना आवश्यक होता है। काफ़ी समय पहले से न्यूज़पेपर और रेडियो दुनिया भर की घटनाओं को प्रसार करने का माध्यम हुए है। पर आजकल सबसे ज्यादा देखा जाने वाला माध्यम न्यूज़ चैनल्स हो गए है।

ये ना सिर्फ देश दुनिया की खबर लाते है बल्कि उसको तथ्यों और चित्रों के माध्यम से दर्शाते भी है। खबर चाहें राजनीति को हो या खेल जगत से हो, या बॉलीवुड की हो, हर खबर सबसे पहले न्यूज़ चैनल ही देते है। इस लेख में हम में भारत के टॉप 7 न्यूज़ चैनल के बारे में बात करेंगे।

1. आजतक (सबसे तेज़)

आज से 21 साल पहले सन्  2000 में आजतक न्यूज़ चैनल की शुरुआत हुई। लिविंग मीडिया ग्रुप के पास इसका मालिकाना हक है।  महज़ कम समय में इनसे अपने काम के बदौलत लोगों का भरोसा जीता है। आज यह भारत के सबसे पसंद किए जाने वाले न्यूज़ चैनलों में से एक है। श्वेता सिंह, अंजना ओम कश्यप और चित्रा त्रिपाठी इस चैनल की कुछ मुख्य एंकर हैं। इस चैनल ने कई बार इंडियन टेलीविज़न एकेडमी अवॉर्ड जीता है।

2. ABP न्यूज़ (आपको रखे आगे)

ABP न्यूज़ पहले स्टार न्यूज़ के नाम से संचालित होता था। सन् 1998 में इसकी शुरुआत स्टार न्यूज़ के तौर पर हुई। इसका मालिकाना हक ABP ग्रुप है। सन् 2012 में इसका नाम बदलकर ABP न्यूज़ रखा गया और तभी से यह लोगों में बीच मशहूर होने लगा। सनसनी, सास बहू और साजिश, संविधान की शपथ, मास्टर स्ट्रोक आदि कुछ पॉपुलर प्रोग्राम हैं। रुबिका लियाकत और रोमाना खान इस चैनल की कुछ मुख्य एंकर हैं।

3. Zee न्यूज़ (ज़रा सोचिए)

Essel ग्रुप द्वारा सन् 1999 में इसकी शुरुआत हुई। Zee न्यूज़ अंग्रेज़ी के साथ साथ कई अन्य स्थानीय भाषाओं में भी प्रसारित होता है। सुधीर चौधरी इस चैनल के स्टार रिपोर्टर के साथ साथ एडिटर इन चीफ भी हैं। DNA और ताल ठोक के, कुछ प्रोग्राम हैं जो लोगो के बीच काफ़ी लोकप्रिय हैं। इस चैनल पर दिखाए जाने वाले न्यूज़ पर लोगों का भरोसा है। यही कारण है की यह टॉप में अपनी जगह बनाता है।

हालाँकि जुलाई के मध्य में ये खबर आयी की सुधीर चौधरी आजतक में सम्मिलित हो गये है। यहाँ पर उनका नया शो “ब्लैक एंड वाइट” रात में 9 बजे प्रसारित होता है।

सुधीर चौधरी के जाने के बाद DNA का सारा कार्यभार रोहित रंजन पर आ गया है। अब वो ही इस शो होस्ट कर रहे हैं।